CELEX: 22005D0058
Language: da
Date: 2005-04-29 00:00:00
Title: Afgørelse truffet af Det Blandede EØS-udvalg nr. 58/2005 af 29. april 2005 om ændring af bilag II (Tekniske forskrifter, standarder, prøvning og certificering) til EØS-aftalen

15.9.2005   
            
            
               DA
            
            
               Den Europæiske Unions Tidende
            
            
               L 239/36
            
         
      AFGØRELSE TRUFFET AF DET BLANDEDE EØS-UDVALG nr. 58/2005
   af 29. april 2005
   om ændring af bilag II (Tekniske forskrifter, standarder, prøvning og certificering) til EØS-aftalen
   DET BLANDEDE EØS-UDVALG HAR —
   under henvisning til aftalen om Det Europæiske Økonomiske Samarbejdsområde som ændret ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt »aftalen«, særlig artikel 98, og
   ud fra følgende betragtninger:
   
               (1)
            
            
               Bilag II til aftalen blev ændret ved afgørelse truffet af Det Blandede EØS-udvalg nr. 43/2005 af 11. marts 2005 (1).
            
         
               (2)
            
            
               Europa-Parlamentets og Rådets forordning (EF) nr. 2065/2003 af 10. november 2003 om røgaromaer, som anvendes eller er bestemt til anvendelse i eller på fødevarer (2), bør indarbejdes i aftalen.
            
         
               (3)
            
            
               Kommissionens direktiv 2004/19/EF af 1. marts 2004 om ændring af direktiv 2002/72/EF om plastmaterialer og -genstande bestemt til at komme i berøring med levnedsmidler (3) bør indarbejdes i aftalen —
            
         TRUFFET FØLGENDE AFGØRELSE:
   Artikel 1
   I kapitel XII i bilag II til aftalen foretages følgende ændringer:
   
               1.
            
            
               Følgende led indsættes i punkt 54zzb (Kommissionens direktiv 2002/72/EF):
               
                           »—
                        
                        
                           
                              32004 L 0019: Kommissionens direktiv 2004/19/EF af 1. marts 2004 (EUT L 71 af 10.3.2004, s. 8).«
                        
                     
         
               2.
            
            
               Følgende punkt indsættes efter punkt 54zzo (Kommissionens forordning (EF) nr. 608/2004):
               
                           »54zzp.
                        
                        
                           
                              32003 R 2065: Europa-Parlamentets og Rådets forordning (EF) nr. 2065/2003 af 10. november 2003 om røgaromaer, som anvendes eller er bestemt til anvendelse i eller på fødevarer (EUT L 309 af 26.11.2003, s. 1).
                           I forbindelse med nærværende aftale læses forordningens bestemmelser med følgende tilpasning:
                           Følgende indsættes i stk. 3 i artikel 14:
                           »Europa-Parlamentets og Rådets forordning (EF) nr. 1049/2001 af 30. maj 2001 om aktindsigt i Europa-Parlamentets, Rådets og Kommissionens dokumenter finder i forbindelse med nærværende forordning anvendelse på alle dokumenter vedrørende EFTA-stater, som autoriteten er i besiddelse af.««
                        
                     
         Artikel 2
   Den islandske og norske udgave af forordning (EF) nr. 2065/2003 og direktiv 2004/19/EF, der offentliggøres i Den Europæiske Unions Tidendes EØS-tillæg, er autentiske.
   Artikel 3
   Denne afgørelse træder i kraft den 30. april 2005, forudsat at Det Blandede EØS-udvalg har modtaget alle meddelelser i henhold til aftalens artikel 103, stk. 1 (4).
   Artikel 4
   Denne afgørelse offentliggøres i Den Europæiske Unions Tidendes EØS-afsnit og EØS-tillæg.
   
      Udfærdiget i Bruxelles, den 29. april 2005.
      
         
            På vegne af Det Blandede EØS-udvalg
         
         
            Richard WRIGHT
            
         
         
            Formand
         
      
   
   
      (1)  EUT L 198 af 28.7.2005, s. 45.
   
      (2)  EUT L 309 af 26.11.2003, s. 1.
   
      (3)  EUT L 71 af 10.3.2004, s. 8.
   
      (4)  Ingen forfatningsmæssige krav angivet.